
English in a Minute, ບົດ​ທີ 43 “Out of Your Mind” ແປ​ວ່າ ເຈົ້າ ເປັນ​ບ້າ ຫລື​ ເປັນ​ໂຣກ​ປ​ະ​ສ​າດ​ໄປ​ແລ້ວ
“Out of your mind” ໝາຍ​ຄວາມ​ວ່າ ຂ້ອນ​ຂ້າງ​ເປັນໂຣກ​ປະ​ສາດ​ ຫລື​ເປັນ​ບ້າ​ໜອຍ​ນຶ່ງ ຫລື ​ບໍ່​ຄິດ​ຖີ່​ຖ້ວນ.
ກັບມາພົບກັນອີກເທື່ອນຶ່ງເນາະທ່ານໃນລາຍການພາສາອັງກິດໃນ 1 ນາທີຂອງພວກເຮົາ ທ່ານເຄີຍໄດ້ຍິນສຳນວນພາສາອັງກິດແບບອາເມຣິກັນທ່ານອາດຈະໄດ້ຍິນສຳນວນນີ້ “Out of Your Mind” ໃຜຜູ້ນຶ່ງທີ່ “Out of Your Mind” ທ່ານຄິດວ່າເຂົາເຈົ້າຄິດຢ່າງຖີ່ຖ້ວນຫລືບໍ່? ລອງມາຟັງບົດສົນທະນາຕໍ່ໄປນີ້ກ່ອນເນາະ ບາງທີທ່ານອາດຈະເຂົ້າໃຈຄວາມໝາຍຂອງ ມັນໄດ້ ຂ້ອຍຫາກໍໄດ້ປີໄປເບິ່ງງານສະແດງຄອນເສີດຂອງ Paul McCartney ເຈົ້າຢາກໄປນຳຂ້ອຍບໍ່? ໂອ້ອີ່ຫລີຫວະ ຈັ່ງຊັ້ນກະດີລະບໍ ປີ້ນັ້ນລາຄາເທົ່າໃດຫລະ? 200 ໂດລາ ຂ້ອຍຊື້ຕໍ່ຈາກໃຜຜູ້ນຶ່ງ ສະນັ້ນຂ້ອຍກໍຕ້ອງຈ່າຍຫລາຍກວ່າປົກກະຕິໜ້ອຍນຶ່ງ ຕາຍແລ້ວ ເຈົ້າເປັນບ້າລະຫວາ ຂ້ອຍຂໍໂທດເດີ້ ແຕ່ວ່າຂ້ອຍຈະບໍ່ຈ່າຍຫລາຍປານນັ້ນດອກ ອັນນີ້ເປັນຄຳເວົ້າທີ່ໃຊ້ແບບບໍ່ເປັນທາງການ ບາງຄັ້ງມັນສາມາດເວົ້າແບບໃຈຮ້າຍ ແຕ່ທ່ານກໍສາມາດໃຊ້ຄຳນີ້ເວົ້າກັບໝູ່ເພື່ອນແບບເວົ້າຫລິ້ນເວົ້າຫົວໄດ້ ເຈົ້າຕ້ອງເປັນບ້າແທ້ໆຫລະ